老細每隔一輪就會請我地成team人食飯, 食飯之餘順便一齊聯誼.佢帶我地黎銅鑼灣呢間酒店既西餐廳, 環境幾浪漫.除左主菜每人選一款之外, 其他由老細發板, 咁高興仲開埋紅酒, 不過自問酒量太淺, 都係睇人高興算.主菜我選左西班牙黑毛豬, 睇落有D似羊架, 外表煎至金黃. 切開時感覺非常嫩, 脂肪層次分明, 入口更覺軟滑, 入口即溶而感覺唔肥膩.面層既黑椒稍作調味已足夠, 因為肉本身既肉味已好濃郁, 果然係黑毛豬, 令人回味.